Hvorfor rammer prisstigningerne dagligvarer, når eksempelvis tøj ikke bliver dyrere?
Dels er der nogle specielle forhold for mange fødevarer, blandt andet fordi forsyningen med gødning er ramt hårdt, og fordi vi mangler forsyninger fra Ukraine og Rusland.
Dels er det sådan, at når der er pres for mere inflation, er der nogle priser, der kan give sig hurtigere end andre. Nogle af de mere fleksible priser er dem på råvarebørserne på for eksempel energi og korn, mens det tager længere tid for eksempelvis priserne på møbler at stige. Og dels stiger priserne ofte mest på ting, vi ikke kan undvære, fordi folk bliver ved med at købe dem, selvom de er dyrere.
Las Olsen